ΓΡΑΠΤΗ ΕΡΩΤΗΣΗ E-1645/01

υποβολή: Jos Ribeiro e Castro (UEN) προς την Επιτροπή

(12 Ιουνίου 2001)

Θέμα: Έκτακτες ενισχύσεις για την μετατροπή του στόλου κατόπιν της αποτυχίας των διαπραγματεύσεων για την συμφωνία αλιείας μεταξύ ΕΕ και Μαρόκου

Κατόπιν της πρόσφατης αποτυχίας των διαπραγματεύσεων σχετικά με τη συμφωνία αλιείας μεταξύ της Ευρωπαϊκής Ένωσης και του Βασιλείου του Μαρόκου, αποδείχθηκε η ανάγκη αναδιάρθρωσης μέρους του αλιευτικού στόλου της Πορτογαλίας και της Ισπανίας (των άμεσα πληγέντων κρατών μελών), ούτως ώστε να δυνηθούν να επαναλάβουν δραστηριότητες σε άλλες ακτές μακρυνότερες, μέσω, κυρίως, έκτακτων και επειγόντων μέτρων οικονομικής ενίσχυσης.

Κατόπιν πληροφοριών που δημοσιεύθηκαν στον ισπανικό Τύπο, η κυβέρνηση της χώρας φαίνεται ότι ειδοποίησε την Ευρωπαϊκή Ένωση ότι δυνατόν να χρειασθεί περισσότερα από 300 εκατομμύρια ευρώ για την μετατροπή του αλιευτικού στόλου που ασκούσε δραστηριότητες στα ανοιχτά του Μαρόκου. Σύμφωνα με την ίδια πηγή, η Επίτροπος Michael Schreyer, αρμόδια επί του προϋπολογισμού, απάντησε η τιμή αυτή είναιπερβολική, δεδομένου ότι η Ισπανία έχει ήδη λάβει 240 εκατομμύρια ευρώ.

Για τον λόγο αυτό ερωτώ την Επιτροπή:

- Επιβεβαιώνει η Επιτροπή τις πληροφορίες αυτές;

- Δύναται η Επιτροπή να ανακοινώσει το ύψος της οικονομικής ενίσχυσης που ζήτησε η Πορτογαλία και που χορηγήθηκε στο κράτος αυτό για την αντίστοιχη στήριξη των πορτογάλων αλιέων και πλοιοκτητών οι οποίοι, επίσης, επλήγησαν άμεσα και σοβαρά με την αποτυχία των διαπραγματεύσεων μεταξύ της ΕΕ και του Μαρόκου;

Απάντηση του κ. Fischler εξ ονόματος της Επιτροπής

(17 Ιουλίου 2001)

Η κοινοτική στάση έναντι των συνεπειών της μη ανανέωσης της αλιευτικής συμφωνίας με το Μαρόκο καλύπτει διάφορες πλευρές:

- την καταβολή αποζημιώσεων για προσωρινή διακοπή των δραστηριοτήτων των σκαφών και των αλιέων, κατ'εφαρμογή του άρθρου 16.1.β του κανονισμού (ΕΚ) αριθ. 2792/1999(1). Τέτοιου είδους αποζημιώσεις καταβλήθηκαν από την 1η Ιανουαρίου 2000 και συνεχίζονται να καταβάλλονται το 2001·

- την αναδιάρθρωση των σχετικών στόλων, η οποία πρέπει να πραγματοποιηθεί, εν μέρει, στο πλαίσιοφισταμένων διαρθρωτικών προγραμμάτωνπέρ του τομέα της αλιείας χωρίς αύξηση των συνολικών κονδυλίων, και, εν μέρει, στο πλαίσιο ειδικής δράσης, η οποία ζητήθηκε από το Ευρωπαϊκό Συμβούλιο της Νίκαιας το Δεκέμβριο του 2000(2)·

- τον επαγγελματικό επαναπροσανατολισμό των αλιέων, σύμφωνα με την ίδια προσέγγιση που ακολουθείται για την αναδιάρθρωση των στόλων·

- την κοινωνικοοικονομική διαφοροποίηση των παράκτιων ζωνών που έχουν πληγεί, η οποία πρέπει να πραγματοποιηθεί στο πλαίσιο ολοκληρωμένων επιχειρησιακών προγραμμάτων περιφερειακής ανάπτυξης των σχετικών περιφερειών με τη συνδρομή των διαθέσιμων για το σκοπό αυτό Διαρθρωτικών Ταμείων (Ευρωπαϊκό Ταμείο Περιφερειακής Ανάπτυξης (ΕΤΠΑ), Ευρωπαϊκό Κοινωνικό Ταμείο (ΕΚΤ) και, ενδεχομένως, Γεωργικό Ταμείο Προσανατολισμού και Εγγυήσεων (ΕΓΤΠΕ) - Τμήμα Προσανατολισμού.

Πρέπει ναπενθυμίσουμε ότι όλα τα προαναφερόμενα μέτρα πρέπει να συγχρηματοδοτηθούν από τα οικεία κράτη μέλη σύμφωνα με τους γενικούς κανόνες που ισχύουν για τα Διαρθρωτικά Ταμεία.

Σχετικά με το ποσό της κοινοτικής παρέμβασης:

- τα οικεία κράτη μέλη θα πρέπει να κινητοποιήσουν τις πιστώσεις των Διαρθρωτικών Ταμείων στο πλαίσιοφισταμένων προγραμμάτων, αλλά δεν είναι δυνατό, εκ των προτέρων, ναπολογιστεί το ύψος τους·

- η Επιτροπή διερευνά σήμερα τις δυνατότητες κινητοποίησης συμπληρωματικών πιστώσεων για την ειδική δράση που αναφέρθηκε ανωτέρω, στο πλαίσιο της τήρησης των δημοσιονομικών προοπτικών κατόπιν αιτήματος του Ευρωπαϊκού Συμβουλίου.

Τα ποσά που αναφέρθηκαν από το αξιότιμο μέλος του Κοινοβουλίου στην ερώτησή του αποτελούν μόνονποθέσεις εργασίας. Όταν έλθει η ώρα, η αρμόδια για τον προϋπολογισμό αρχή θα καθορίσει το ποσό των πιστώσεων που θα διατεθούν για την ειδική δράση και, από την πλευρά του, σύμφωνα με τη διαδικασία που προβλέπεται στα άρθρο 36 και 37 (πρώην άρθρα 42 και 43) της συνθήκης ΕΚ, ο κοινοτικός νομοθέτης θα πρέπει να καθορίσει την κατανομή μεταξύ της Ισπανίας και της Πορτογαλίας.

(1) Κανονισμός (ΕΚ) αριθ. 2792/1999 του Συμβουλίου, της 17ης Δεκεμβρίου 1999, για τον καθορισμό των λεπτομερειών και των όρων διαρθρωτικών ενεργειών της Κοινότητας στον τομέα της αλιείας (ΕΕ L 337 της 30.12.1999).

(2) Σημείο 59 των συμπερασμάτων της Προεδρίας.